Държавен вестник, бр. 64, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  64
6. Присъствие
6.1. Всеки представител на Емитента, както 
и неговите адвокати и финансови съветници 
могат да присъстват и да изказват мнение 
на всяко събрание. С изключение на угово­
реното по-горе, но без да се засяга разпоред­
бата, дефинираща понятието „неизплатени“ 
в Уговорка 1.3, никое лице не следва да има 
право да посещава и да изказва мнение, 
нито да гласува на което и да е събрание на 
Облигационерите или да се присъединява 
към други в искането да се свика събрание, 
освен ако е пълномощник или представител, 
или Облигационер. Емитентът няма право 
да гласува на което и да е събрание по от­
ношение на Облигациите, които той държи. 
Нищо, съдържащо се в настоящия Договор, 
не следва да възпрепятства който и да е от 
пълномощниците, посочени във формуляр за 
упълномощаване, или който и да е от пред­
ставителите да бъдат свързани с Емитента.
6.2. С оглед предвиденото в т. 6.1 на всяко 
събрание:
(а)	 при гласуване с вдигане на ръка вся­
ко лице, което присъства лично и е 
Облигационер или е пълномощник 
или представител, следва да има един 
глас; и
(б)	 при тайно гласуване всяко лице, което 
присъства по същия начин, следва да 
има един глас за всеки 1000 евро от 
главницата на Облигациите, които 
държат или по отношение на които е 
пълномощник или представител.
Без да се засягат задълженията на пъл­
номощниците, посочени във формуляр за 
упълномощаване, всяко лице, което има 
право на повече от един, не е длъжно да из­
ползва всички гласове, с които разполага, и 
е задължено да гласува еднозначно с всички 
гласове, които има.
7. Правомощия на Събранията
Събранието на Облигационерите притежава 
заедно с правомощията, посочени по-горе, 
следните правомощия, които могат да бъдат 
реализирани единствено с Извънредно реше­
ние (съгласно разпоредбите относно кворума, 
съдържащи се в т. 4.1 и т. 4.3), а именно:
(а)	 да одобрява всяка спогодба или уго­
ворка, които е предложено да бъдат 
договорени между Емитента и Обли­
гационерите или някои от тях;
(б)	 да одобрява всяко отменяне, изме­
нение, споразумение или уговорка 
относно правата на Облигационерите 
спрямо Емитента или спрямо неговото 
имущество, без оглед на това, дали 
тези права произтичат от настоящото, 
или не;
(в)	 да предоставя съгласие относно всяко 
изменение на разпоредбите на Усло­
вията или Облигациите, които следва 
да бъдат предложени от Емитента или 
от който и да е от Облигационерите;
(г)	 да предоставя всяко пълномощие или 
одобрение, което съгласно Облигации­
те или настоящото се изисква да бъде 
предоставено с Извънредно заседание;
(д)	 да одобрява замяната на Емитента с 
друго лице (или всички предхождащи 
замени) като главен длъжник по Об­
лигациите; и
(е)	 да одобрява всеки Запазен въпрос, 
като разпоредбата на т. 4.1 следва да 
се прилага към всички предложения, 
свързани със Запазени въпроси.
8. Изменение на Условията
8.1. Всяко изменение на която и да е 
разпоредба на настоящите Условия може да 
бъде направено, ако е одобрено с Извънредно 
решение или Писмено решение.
8.2. Извънредно решение означава решение, 
прието на събрание на Облигационерите, на­
длежно свикано и проведено в съответствие 
с Договора с мнозинство от най-малко:
(а)	 в случай на Запазен въпрос със 75 % 
от общата сума по главниците на не­
изплатените Облигации; или
(б)	 в случай на въпроси, които не са 
Запазен въпрос, 50 % от общата сума 
по главниците на неизплатените Об­
лигации, които са представени на 
заседанието.
8.3. Писмено решение е решение в писмена 
форма, подписано от или от името на държа­
телите на 75 % от общата сума по главниците 
на неизплатените Облигации в случаите на 
Запазен въпрос или 50 % от общата сума по 
главниците на неизплатените Облигации за 
въпроси, които не попадат в обхвата на Запа­
зен въпрос. Всяко Писмено решение може да 
бъде изложено в един или повече документи 
в същата форма, като всеки от тях следва да 
бъде подписан от или от името на един или 
повече Облигационери.
8.4. Всяко Извънредно решение, прието 
на надлежно свикано и проведено събрание 
на Облигационерите, следва да се счита за 
обвързващо спрямо всички Облигационери 
без значение дали са присъствали и гласу­
вали на събранието, или не. Всяко Писмено 
решение следва да се счита за обвързващо 
спрямо всички Облигационери без значение 
дали то е подписано от тях, или не. Всеки от 
Облигационерите следва да бъде обвързан да 
изпълни надлежно решението и приемането на 
всяко решение следва да се счита за убедително 
доказателство, че обстоятелствата подкрепят 
основателността на решението. Уведомление 
относно приемането на всяко решение, на­
длежно прието от Облигационерите, следва